கேள்வி: சைனாப் அப்பாசு - தனிப்பட்ட வாழ்க்கை பற்றி விளக்கவும்.
பதில்: லாகூரில் உள்நாட்டு துடுப்பாட்ட வீரர் நசீர் அப்பாசு மற்றும் அரசியல்வாதியான ஆண்ட்லீப் அப்பாசு ஆகியோருக்கு மகளாக சைனாப் அப்பாசு பிறந்தார்.[https://www.thenews.com.pk/latest/483100-from-a-makeup-artist-to-icc-presenter-zainab-abbas-narrates-her-cricket-journey "From a makeup artist to ICC presenter: Zainab Abbas narrates her cricket journey"]. ''www.thenews.com.pk''.[https://abbtakk.tv/en/psl-sensation-zainab-abbas-who-is-she/ "Abbtakk.tv: Latest News Breaking Pakistan, World, Live Videos"] . ''Abb Takk News''. பர்மிங்காமில் உள்ள ஆசுடன் பல்கலைக்கழகத்தில் கல்வி கற்றார். பின்னர் வார்விக் பல்கலைக்கழகத்தில் சந்தைப்படுத்தல் மற்றும் மூலோபாயத்தில் எம்பிஏ முதுநிலைப் பட்டம் பெற்றார். பின்னர் இவர் இங்கிலாந்து நாட்டின் டோல்சு &amp;amp; கபனா இல்லத்தின் ஆரோட்சில் இரண்டு ஆண்டுகள் பணியாற்றினார். இவரின் தந்தை பைசலாபாத் மாவட்டம் மற்றும் அபீசாபாத் துடுப்பாட்ட அணிகளில் பந்து வீச்சாளராக விளையாடினார் மேலும் ரமீஸ் ராஜா அதே கல்லூரியில் பயின்றார். Pakistan Cricket Team Official Cricket Profiles PCB|date=17 May 2023|website=www.pcb.com.pk}} மறுபுறம், இவரின் தாயார் பாக்கித்தான் தெகுரீக்கே இன்சாபு கட்சியின் மூத்த உறுப்பினர் ஆவார். இவர் பஞ்சாப் (பாக்கிஸ்தான்) மாநிலத்திலிருந்து பெண்களுக்காக ஒதுக்கப்பட்ட இடத்தில் பாக்கித்தான் தேசிய சட்டமன்றத்திற்கு தேர்ந்தெடுக்கப்பட்டார், மேலும் வெளியுறவு விவகாரங்களுக்கான கூட்டாட்சி நாடாளுமன்ற செயலாளராகவும் நியமிக்கப்பட்டார். 1999 துடுப்பாட்ட உலகக்கிண்ணம் போட்டிகள் உட்பட ஒரு பத்திரிகையாளராக சில துடுப்பாட்ட நிகழ்வுகளிலும் இவர் பங்கேற்றார். நவம்பர் 2019 ஆம் ஆண்டு நவம்பர் மாதத்தில் சைனாப் அப்பாசு லாகூரில் அம்சா கர்தாரை திருமணம் செய்து கொண்டார். முன்னாள் நிதியமைச்சரும், பாக்கித்தானிய அரசு வங்கி முன்னாள் ஆளுநருமான சாகித் அபீசு கர்தாரின் மகன் அம்சா, பாக்கித்தான் துடுப்பாட்ட அணி முதல் தலைவரான அப்துல் அபீசு கர்தாளின் மகன் ஆவார். இவரது தம்பி ஊசைன் அப்பாசு மிர்சா ஓர் உடற்பயிற்சி பயிற்சியாளர் ஆவார். 2023 ஆம் ஆண்டு பிப்ரவரியில் முல்தான் சுல்தான்கள் அணியில் சேர்ந்தார். 2023 ஆம் ஆண்டுக்கான பாக்கித்தான் சூப்பர் லீக் போட்டிகளுக்காக இந்த அணியின் கட்டுப்படுத்தும் நிபுணராகப் பணி புரிந்தார்.
கேள்வி: சைனாப் அப்பாசு - தொழில் பற்றி விளக்கவும்.
பதில்: சைனாப் அப்பாசு 2015 ஆம் ஆண்டு வரை தனது சொந்த ஒளிப்பட நிறுவனத்தில் ஒப்பனை கலைஞராக பணிபுரிந்தார்,.2015 துடுப்பாட்ட உலகக்கிண்ணம் துனியா நியூசு நிகழ்ச்சியில் முன்னாள் தேசிய அணி வீரர்களான சயீத் அஜ்மல் மற்றும் இம்ரான் நசீர் ஆகியோருடன் ஒரு விருந்தினராக தோன்ற இவர் வெற்றிகரமாக குரல் வளச் சோதனையை முடித்தார். இது துடுப்பாட்டத் தொகுப்பாளராகவும் வர்ணனையாளராகவும் இவரது வாழ்க்கையைத் தொடங்க உதவியது. பின்னர் 2016 ஆம் ஆண்டு பாக்கித்தான் துடுப்பாட்ட அணி சுற்றுப்பயணத்தை ஒலிபரப்பு செய்ய துனியா நியூசின் நிருபராக இங்கிலாந்துக்குச் சென்றார். அங்கு, பிபிசி ஐந்து நாள் ஆட்ட சிறப்பு நிகழ்ச்சியில் விருந்தினராக தோன்றினார். திரும்பி வந்ததும், துனியா நியூசில் தனது சொந்த நிகழ்ச்சியான கிரிக்கெட் தேவாங்கி நிகச்சியை வழங்குவதற்கான முழுநேர ஒப்பந்தத்தைப் பெற்றார்,. அதை இவர் 2016 முதல் 2018 வரை தொடர்ந்து செய்தார். இந்த நேரத்தில், பாக்கித்தான் சுயாதீன செய்தி நிறுவனங்களான டான் மற்றும் துனியா நியூசு ஆகியவற்றிற்காக விளையாட்டுத் துணுக்குகளையும் எழுதினார். சைனாப் அப்பாசு 2016 ஆம் ஆண்டு முதல் பாக்கித்தான் சூப்பர் லீக் போட்டிகளை தொகுத்து வழங்குநர்களில் ஒருவராகவும், அபுதாபி டி 10 போட்டிக்காவும் பணியாற்றினார். சோனி டென், இசுடார் இஸ்போர்ட்சு இந்தியா மற்றும் சோனி தொலைக்காட்சி நிகழ்ச்சிகளில் சிறிது காலம் பணியாற்றியுள்ளார். 2017 ஆம் ஆண்டின் பிற்பகுதியில், சவால் கிரிக்கெட் கா என்ற தலைப்பில் ஒரு வலைத் தொடர் பேச்சு நிகழ்ச்சியை தொகுத்து வழங்கினார். அதில் ஏழு அத்தியாயங்கள் இருந்தன. மே 2018 முதல் மே 2019 வரை, கிரிச்சினிஃப் இல் வாய்சு ஆஃப் கிரிக்கெட் என்ற வலைத் தொடரின் பேச்சு நிகழ்ச்சியின் 14 அத்தியாயங்களை இவர் தொகுத்து வழங்கினார். இந்த இரண்டு நிகழ்ச்சிகளிலும், இவர் பல்வேறு பாக்கித்தான் துடுப்பாட்ட வீரர்களை நேர்காணல் செய்தார். 2019 ஆம் ஆண்டு மே மாதத்தில் பாக்கித்தானில் இருந்து ஐசிசி 2019 உலகக் கோப்பையை உள்ளடக்கிய முதல் பெண் விளையாட்டு நிருபர் மற்றும் வர்ணனையாளர் என்ற சிறப்புக்கு உரியவர் ஆனார். ஜூலை 2021 ஆம் ஆண்டு சூலை மாதத்தில் , தி அண்ட்ரெட்டு என்ற போட்டி தொடக்கப் பருவத்திற்கான ஒளிபரப்பு அணியின் ஒரு பகுதியாக சிகை சுபோர்ட்சு தொலைக்காட்சி நிகழ்ச்சியில் சைனாப் அப்பாசு அறிமுகமானார், இதனால் அவ்வாறு செய்த முதல் பாக்கித்தான் பெண் தொகுப்பாளராக ஆனார்.
கேள்வி: சைனாப் அப்பாசு - சர்ச்சை பற்றி தகவல் சொல்.
பதில்: 2023 ஆம் ஆண்டில், 2023 துடுப்பாட்ட உலகக்கிண்ணம் போட்டியை ஒலிபரப்ப சைனாப் அப்பாசு இந்தியா சென்றார். இந்திய நாட்டிற்குப் பயணம் செய்யவும் சுற்றிப்பார்க்கவும் தனது உற்சாகத்தை வெளிப்படுத்தினார். இந்து எதிர்ப்பு மற்றும் இந்தியாவுக்கு எதிரான கீச்சுகள் மீண்டும் தோன்றியதைத் தொடர்ந்து சர்ச்சை எழுந்ததை அடுத்து, பாதுகாப்புக் காரணங்களால் இந்திய நாட்டை விட்டு இவர் வெளியேறியதாக பின்னர் தெரிவிக்கப்பட்டது. தனிப்பட்ட காரணங்களுக்காக இவர் வெளியேறியதாக பன்னாட்டுத் துடுப்பாட்ட அவை தெரிவித்துள்ளது. பழைய கீச்சுகளுக்கு அப்பாசு பின்னர் மன்னிப்பு கேட்டார், மேலும் "அவை தனது மதிப்புகளை பிரதிநிதித்துவப்படுத்தவில்லை" என்றும் கூறினார்.
கேள்வி: சைனாப் அப்பாசு - அங்கீகாரம் குறித்து விரிவாக சொல்லுங்கள்.
பதில்: 2019 ஆம் ஆண்டில், முதல் பாக்கித்தான் விளையாட்டு விருதுகளில் அப்பாசுக்கு ஆண்டின் சிறந்த விளையாட்டு தொலைக்காட்சி தொகுப்பாளர் விருது வழங்கப்பட்டது. 2020 ஆம் ஆண்டு சூலை மாதத்தில் நியூயார்க் அச்சக முகமையால் ஆசியா/ஐக்கிய இராச்சியம்/ஐரோப்பிய ஒன்றியத்தில் மிகவும் செல்வாக்கு மிக்க 100 நபர்களின் பட்டியலில் இவர் சேர்க்கப்பட்டார். அக்டோபர் 2020 இல், ஒரு சொற்பொழிவைக் கொடுக்க டெட்க்சு லகோர் மகளிர் நிகழ்வுக்கு அழைக்கப்பட்டார்.